*****

ΚΑΝΟΝΙΣΜΟΣ (ΕΟΚ) αριθ. 1790/88 ΤΗΣ ΕΠΙΤΡΟΠΗΣ

της 24ης Ιουνίου 1988

περί παρεκκλίσεως, για την αρχή της περιόδου εμπορίας 1988/89, από τους κανόνες ποιότητας που εφαρμόζονται για ορισμένες ποικιλίες μήλων και αχλαδιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1117/88 (2), και ιδίως το άρθρο 2 παράγραφος 3 δεύτερο εδάφιο,

Εκτιμώντας:

ότι, δυνάμει των κανόνων ποιότητας για τα επιτραπέζια μήλα και αχλάδια που περιέχονται στο παράρτημα του κανονισμού (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1653/87 (4), το στάδιο αναπτύξεως των καρπών πρέπει να είναι τέτοιο ώστε να μπορούν, κυρίως, να ακολουθήσουν τη διαδικασία ωριμάνσεως, ώστε θα είναι σε θέση να φθάσουν στον κατάλληλο βαθμό ωριμάνσεως, συναρτήσει των ποικιλιακών χαρακτηριστικών· ότι, στην έναρξη της περιόδου, το ελάχιστο μέγεθος που προβλέπεται από τις προδιαγραφές δεν επιτρέπει να ικανοποιηθεί αυτή η απαίτηση για ορισμένες ποικιλίες μήλων και αχλαδιών· ότι θα πρέπει να κριθεί ένα υψηλότερο επίπεδο κατά τη διάρκεια ορισμένης περιόδου·

ότι η ανάγκη παρεκκλίσεως από το ελάχιστο μέγεθος που προβλέπεται από τους κανόνες μπορεί να μην είναι εξίσου απαραίτητη σε όλη την Κοινότητα· ότι πρέπει, κατά συνέπεια, να επιτραπεί στα κράτη μέλη να μην εφαρμόσουν την παρέκκλιση αυτή ή να επανέλθουν νωρίτερα στην εφαρμογή των κανόνων·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση των διατάξεων του τίτλου ΙΙΙ των κανόνων ποιότητας για τα επιτραπέζια μήλα και αχλάδια που περιέχονται στο παράρτημα του κανονισμού (ΕΟΚ) αριθ. 1641/71, και με την επιφύλαξη των διατάξεων της παραγράφου 2, το ελάχιστο μέγεθος που απατείται για τα φρούτα της εσοδείας 1988 που διατίθενται στο εμπόριο στο εσωτερικό της Κοινότητας καθορίζεται:

α) για τα μήλα της ποικιλίας George Cave, σε 60 χιλιοστά μέχρι τις 7 Αυγούστου 1988·

β) για τα μήλα της ποικιλίας Grenadier, σε 70 χιλιοστά μέχρι τις 7 Αυγούστου 1988·

γ) για τα μήλα της ποικιλίας James Grieve και μεταλλάξεις (με εξαίρεση τα Red James Grieve) και ποικιλίας Jamba, σε 70 χιλιοστά μέχρι τις 28 Αυγούστου 1988 και σε 65 χιλιοστά από τις 29 Αυγούστου μέχρι τις 11 Σεπτεμβρίου 1988·

δ) για τα μήλα της ποικιλίας Golden Delicious, σε 65 χιλιοστά μέχρι τις 18 Σεπτεμβρίου 1988·

ε) για τα μήλα της ποικιλίας Gravensteiner και μεταλλάξεις, σε 70 χιλιοστά μέχρι τις 11 Σεπτεμβρίου 1988·

στ) για τα μήλα της ποικιλίας Cox's orange pippin και μεταλλάξεις, σε 70 χιλιοστά μέχρι τις 25 Σεπτεμβρίου 1988·

ζ) για τα μήλα της ποικιλίας Worcester pearmain, σε 60 χιλιοστά μέχρι τις 4 Σεπτεμβρίου 1988·

η) για τα μήλα της ποικιλίας Discovery, σε 70 χιλιοστά μέχρι τις 14 Αυγούστου 1988·

θ) για τα μήλα της ποικιλίας Tydeman's Early, σε 65 χιλιοστά μέχρι τις 28 Αυγούστου 1988·

ι) για τα μήλα της ποικιλίας Summerred, σε 65 χιλιοστά μέχρι τις 18 Σεπτεμβρίου 1988·

ια) για τα μήλα της ποικιλίας Red James Grieve, σε 70 χιλιοστά μέχρι 11 Σεπτεμβρίου 1988· Σεπτεμβρίου 1987·

ιβ) για τα μήλα της ποικιλίας Spartan, σε 65 χιλιοστά μέχρι 25 Σεπτεμβρίου Αυγούστου 1988·

ιγ) για τα μήλα της ποικιλίας Bramley Seedling, σε 80 χιλιοστά μέχρι τις 11 Σεπτεμβρίου 1988·

ιδ) για τα μήλα της ποικιλίας Katy, σε 60 χιλιοστά μέχρι 28 Αυγούστου 1988·

ιε) για τα μήλα των ποικιλιών Elstar, Gloster 69, Ingrid Marie, Jonagold και μεταλλάξεις, σε 70 χιλιοστά μέχρι τις 16 Οκτωβρίου 1988·

ιστ) για τα μήλα της ποικιλίας Belle de Boskoop και μεταλλάξεις καθώς και τα μήλα της ποικιλίας Mutsu, σε 70 και 75 χιλιοστά αντίστοιχα, μέχρι τις 13 Νοεμβρίου 1988·

ιζ) για τα αχλάδια των ποικιλιών Dr Jules Guyot και Beurre precoce Morettini, σε 60 χιλιοστά μέχρι τις 21 Αυγούστου 1988·

ιη) για τα αχλάδια της ποικιλίας Bon Chetien Williams, σε 60 χιλιοστά μέχρι τις 11 Σεπτεμβρίου 1988·

ιθ) για τα αχλάδια των ποικιλιών Beurre Hardy και Alexandrine Douillard, σε 60 χιλιοστά μέχρι τις 9 Οκτωβρίου 1988·

ιι) για τα αχλάδια της ποικιλίας Louise bonne d'Avranches, σε 55 χιλιοστά μέχρι τις 2 Οκτωβρίου 1988.

Εντούτοις, τα κράτη μέλη μπορούν να αποφασίσουν, λαμβανομένων υπόψη των ιδιαίτερων συνθηκών στην παραγωγή τους, να μην εφαρμόσουν την παρέκκλιση αυτή για τα μήλα και αχλάδια που συλλέγονται στο έδαφός τους και διατίθενται στο εμπόριο στο εσωτερικό της Κοινότητας, ή να μεταθέσουν νωρίτερα την ημερομηνία κατά την οποία η παρέκκλιση αυτή θα παύσει να εφαρμόζεται. Προς τούτο, πληροφορούν εγκαίρως τα άλλα κράτη μέλη και την Επιτροπή.

2. Η παρέκκλιση που προβλέπεται στην παράγραφο 1 δεν εφαρμόζεται στις συναλλαγές επιτραπέζιων μήλων και αχλαδιών με τις τρίτες χώρες.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουνίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 107 της 28. 4. 1988, σ. 1.

(3) ΕΕ αριθ. L 172 της 31. 7. 1971, σ. 1.

(4) ΕΕ αριθ. L 153 της 13. 6. 1987, σ. 34.